มันนี่ทูเดย์
คงอันดับเครดิต ธ.ก.ส.
29 ต.ค. 2565

คงอันดับเครดิต ธ.ก.ส. 
ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จัดอันดับความน่าเชื่อถือของ ธ.ก.ส. อยู่ที่ระดับ AAA (tha) และแนวโน้มอันดับเครดิตมีเสถียรภาพต่อเนื่องเป็นปีที่ 3 และมีความเสี่ยงของการผิดนัดชำระหนี้ต่ำที่สุด
สำหรับปัจจัยสนับสนุนอันดับเครดิตของ ธ.ก.ส. สะท้อนถึงมุมมองของฟิทช์ว่ามีความเป็นไปได้อย่างสูงที่รัฐบาลไทยจะให้การสนับสนุนแก่ธนาคารหากจําเป็น เนื่องจากธนาคารมีบทบาทในเชิงนโยบายต่อรัฐบาลในระดับสูง แต่อย่างไรก็ตามสถานะทางการเงินของ ธ.ก.ส. ไม่ได้อยู่ในระดับที่จะต้องขอความช่วยเหลือจากรัฐบาล 
รับสมัครผู้อำนวยการศูนย์ข้อมูลฯ
ธนาคารอาคารสงเคราะห์ (ธอส.) ประกาศรับสมัครบุคคลเพื่อคัดเลือกเข้าดำรงตำแหน่งผู้อำนวยการศูนย์ข้อมูลอสังหาริมทรัพย์ คุณสมบัติต้องมีอายุไม่เกิน 56 ปีบริบูรณ์ คุณวุฒิการศึกษาไม่ต่ำกว่าระดับปริญญาโท มีประสบการณ์ด้านบริหารจัดการองค์กรในหน่วยงานภาครัฐ หรือภาคเอกชนไม่น้อยกว่า 10 ปี มีความรู้ในงานวิจัย และสอดคล้องกับวัตถุประสงค์ของศูนย์ข้อมูลอสังหาริมทรัพย์ ขอรับใบสมัครได้ตั้งแต่วันที่ 1-23 ธ.ค. 2559 และยื่นใบสมัครด้วยตนเอง หรือมีหนังสือมอบอำนาจให้บุคคลอื่นยื่นใบสมัครแทนได้